
Crkveni dokumenti 

Zbirka službenih izjava crkvenog Učiteljstva, drevnih kršćanskih spisa i zapisa 
ranokršćanske Predaje 


petak, 2. siječnja 2009. 

Povijesna svjedočanstva o apostolskom 
nasljeđu 


"Propovijedali su po sel im a i gradovima i njihove najranije obraćenike, ispitavši 
ih Duhom, postavljali za biskupe i đakone budućih vjernika. Ali to nije novost 
jer je pred mnogo vremena pisano o biskupima i đakonima.... I naši su apostoli 
posredstvom Gospodina našega Isusa Krista znah da će biti prepirke oko službe 
biskupa. Zbog toga razloga, primili su savršeno predznanje, postavili su ranije 
spomenute i potom utvrdili propis da, kad oni umru, drugi prokušani muževi 
preuzmu njihovu službu." 

(Klement Rimski, Poslanica Korinćanima, 42, 4-5; 44,1-2 [80. god.]) 

"Kad sam došao u Rim, [posjetio sam] Aniceta, čiji je đakon bio Eleuterije. I 
nakon što je Anicet [umro], naslijedio ga je Soter, a nakon njega Eleuterije. U 
svakom nasljeđivanju i u svakom gradu, postoji neprekinutost onoga što je 
proglašeno Zakonom, Prorocima i od Gospodina." 

(Hegesip, Memoari, zapisano u: Euzebije Cezarejski, Crkvena povijest, 4, 
22 [180. god.]) 

"Moguće je, onda, svakome u svakoj crkvi tko želi znati istinu, razmišljati o 
predaji apostola koja nam je obznanjena po cijelom svijetu. I možemo pobrojati 
one koji su bih postavljeni biskupima od apostola i njihovih nasljednika sve do 
naših dana, muževa koji niti su znah niti su naučavah išta shčno onome što 
govore ovi krivovjerci" 

(Irenej, Protiv krivovjerja, 3, 3,1 [189. god.]) 

"Ah pošto bi bilo predugo nabrajati u ovakvom djelu nashjeđe svih crkvi, 
postidjet ćemo sve one koji se na bilo koji način, bilo kroz samozadovoljnost hi 
oholost, ih kroz sljepoću i zlo mišljenje, skupljaju drugdje nego što je 


1 of 6 


26.3.2015 0:05 


http://crkvenidokumenti.blogspot.com/2009/01/povijesna-svjedoanstva-o-apostolskom.html 


primjereno, pokazujući ovdje na naslijeđe biskupa najveće i najstarije crkve 
poznate svima, osnovane i organizirane u Rimu od dvojice najslavnijih apostola, 
Petra i Pavla - one crkve koja ima predaju i vjeru koja dolazi k nama nakon što 
je proglašena ljudima od apostola. Jer s ovom Crkvom, zbog njenog uzvišenog 
porijekla, sve se crkve moraju složiti, tj. svi vjerni u cijelom svijetu. I u njoj je to 
da su vjerni svugdje održavali apostolsku predaju." 

(Isto, 3, 3, 2) 

"Polikarp također ne samo da je bio poučen od apostola i razgovarao s ljudima 
koji su vidjeli Krista, nego je također od apostola u Aziji izabran za biskupa 
crkve u Smirni, a njega sam također i ja vidio u svojoj ranoj mladosti, jer je 
ostao [na zemlji] vrlo dugo, te u vrlo dubokoj starosti, slavno i plemenito 
podnoseći mučeništvo, napustio ovaj život, uvijek poučavajući stvari koje je 
naučio od apostola i koje je Crkva prenosila i koje su jedine istinite. Ovim 
stvarima svjedoče sve azijske crkve, kao i oni ljudi koji su naslijedili Polikarpa 
do današnjih dana." 

(Isto, 3, 3, 4) 

"Pošto dakle imamo takve dokaze, nije nužno tražiti istinu među ostalima, koje 
je lako pribaviti od Crkve; pošto su apostoli, poput bogataša [koji pohranjuje 
svoj novac] u banci, pohranili u njenim rukama vrlo velikodušno sve stvari 
vezane uz istinu, tako da svaki čovjek koji to želi, može iz nje crpiti vodu 
života... Jer kako stoji slučaj? Pretpostavite da se među nama razvije rasprava 
vezana uz neko važno pitanje, nećemo li morati potražiti pomoć u najstarijim 
crkvama s kojima su apostoli neprestano razgovarah, i naučiti od njih što je 
sigurno i jasno u vezi tog pitanja?" 

(Isto, 3, 4,1) 

"Neophodno je pokoriti se prezbiterima koji su u Crkvi - onima koji, kao što 
sam pokazao, posjeduju naslijeđe apostola; onima koji su, zajedno s naslijeđem 
biskupstva, primili nepogrešivi dar istine, prema dobrom zadovoljstvu Oca. Ali 
[također je neophodno] držati pod sumnjom ostale, koji se udaljavaju od 
početnog naslijeđa i okupljaju se na kojekakvim mjestima, bilo kao krivovjerci 
pokvarenog uma, ih kao šizmatici, napuhani i samozadovoljni, hi opet kao 
licemjeri, ponašajući se tako radi koristi i oholosti. Jer svi su ovi otpali od 
istine." 

(Isto, 4, 26, 2) 


2 of 6 


26.3.2015 0:05 


http://crkvenidokumenti.blogspot.com/2009/01/povijesna-svjedoanstva-o-apostolskom.html 

"Pravo znanje je nauk apostola i drevni ustroj Crkve po cijelom svijetu, te 
očitovanje tijela Kristovog po naslijeđu biskupa, po kojem su biskupi predali 
Crkvu koja se nalazi posvuda" 

(Isto, 4, 33, 8) 

"[Apostoli] su osnovali crkve u svim gradovima, iz kojih su sve ostale crkve, 
jedna za drugom, izvele predaju vjere i sjedišta nauka i svaki dan ih izvode, da 
bi mogle postati crkve. Zaista, na ovome se temelji činjenica da će se one moći 
smatrati apostolskima, jer su potomci apostolskih crkvi. Svaka vrsta stvari mora 
se nužno vratiti svom izvoru da bi bila razvrstana. Stoga crkve, premda brojne i 
velike, sačinjavaju samo jednu izvornu Crkvu, [osnovanu] od apostola, iz kojih 
svi [izviru]. Na ovaj način, svi su izvorni i svi apostolski dok su god svi 
dokazano jedno u jedinstvu" 

(Tertulijan, Prigovor protiv krivovjeraca, 20 [200. god.]) 

"Što im je to Krist objavio [apostolima], može se, kao što moram ovdje odrediti, 
ispravno dokazati jedino od onih crkvi koje su apostoli osobno osnovali, osobno 
im navijestivši evanđelje... Ako su te stvari takve, u istom stupnju je to 
pokazatelj da se svaki nauk koji se slaže s apostolskim crkvama - kalupima i 
izvorima istine, mora smatrati istinom, jer nedvojbeno sadrže ono što su te 
crkve primile od apostola, apostoli od Krista, a Krist od Boga. U isto vrijeme, 
svaki nauk koji ima okus suprotan istini crkvi i apostola Krista i Boga, mora biti 
prosuđen kao pogrešan. Ostaje, onda, da dokažemo da ovaj naš nauk čije smo 
pravilo sada dali, ima izvor u predaji apostola i da li svi ostali nauci ipso facto 
ne proizlaze iz zablude." 

(Isto, 21) 

"Ali ako bi postojalo ijedno [krivovjerje] koje bi bilo tol ik o hrabro da zasadi 
[svoje početke] u apostolsko doba, tako da bi moglo izgledati da su proizašli od 
apostola, jer su postojali u vrijeme apostola, mi možemo reći: Neka pokažu 
originalne zapise svojih crkvi; neka otvore popis svojih biskupa, idući od 
početka na takav način da [njihov prvi] biskup može pokazati kao svog 
zareditelja i prethodnika nekoga od apostola ili apostolskih ljudi - još k tome 
čovjeka koji je ostao vjerno uz apostole. Jer ovo je način na koji apostolske 
crkve prenose svoje zapise: kao crkva u Smirni, koja bilježi da je Polikarp bio 
tamo postavljen od Ivana; također i kao crkva u Rimu, koja bilježi da je 
Klement bio na sličan način zaređen od Petra" 

(Isto, 32) 

"Ali čak i kad bi uspjeli izmisliti [popis naslijeđa za sebe], neće napredovati niti 
koraka. Jer sam njihov nauk, nakon usporedbe s onim apostolskim [koji je 
sadržan u drugim crkvama], će reći, svojom različitošću i proturječnošću, da 
nema za autora niti apostola niti apostolskog čovjeka, jer apostoli nikad ne bi 
naučavali stvari koje su u sebi proturječne." 

(Isto) 

"Onda pustite sva krivovjerja da, suočena s ove dvije provjere naše apostolske 
Crkve, ponude svoj dokaz kako smatraju da su apostolska. Ali u stvarnosti, niti 
su takva, niti su u stanju dokazati da su ono što nisu. Niti prihvaćaju miroljubive 
odnose i zajedništvo s takvim crkvama koje su na bilo koji način povezane s 
apostolima, upravo kao što ni sami ni u kom smisli nisu apostolski zbog svoje 
različitosti u odnosu na otajstva vjere." 

(Isto) 

"Crkva je jedna, i kako je ona jedna, ne može biti i sa i bez. Jer ako je s 
[krivovjercem] Novacijanom, nije s [papom] Kornelijem. Ali ako je s 
Kome lijem, koji je naslijedio biskupa [Rima], Fabijana, zakonitim ređenjem, a 
koga, pored časti svećeništva Gospodnjeg proslavlja također i mučeništvo, 
Novacijan, koji se, ne naslijedivši nikoga i odbacivši evanđeosku i apostolsku 
predaju, pojavio sam od sebe, nije u Crkvi niti se može smatrati biskupom. Jer 
onaj koji nije zaređen u Crkvi ne može niti imati niti pristajati uz Crkvu na bilo 
koji način" 

(Ciprijan Kartaški, Pisma, 69 [75], 3 [253. god.]) 

"Daleko bilo od mene govoriti loše o bilo kome od onih svećenika koji, u 
naslijeđu apostola, odijevaju svojom svetom riječju Tijelo Kristovo i kroz čije 
napore smo i mi kršćani." 

(Jeronim, Pisma, 14, 8 [396. god.]) 

"Postoje mnoge druge stvari koje me na najprikladniji način drže u krilu 
[Katoličke Crkve]. Jednodušnost ljudi i naroda drži me ovdje. Njen autoritet, 
uveden u čudima, othranjen nadom, uvećan ljubavlju i potvrđen njenom 
starošću, drži me ovdje. Naslijeđe svećenika, od samog sjedišta apostola Petra, 
kome je Gospodin nakon uskrsnuća povjerio nadležnost pastirstva nad svojim 
ovcama [Iv 21, 15-17], do trenutnih biskupa, drži me ovdje. I zadnje, samo ime 
katolička, koje, ne bez razloga, pripada Crkvi samoj, u licu mnogih 

krivovjeraca, premda svi krivovjerci žele biti zvani "katolicima", kada stranac 
upita gdje se Katolička Crkva sastaje, nitko od tih krivovjeraca neće se usuditi 
pokazati svoju vlastitu ba z i li ku ili kuću" 

(Augustin, Protiv pisma Manija zvanog "Temelj", 4, 5 [397. god.]) 

Božanstvo Isusa Krista 

